Sárosdi azt mondta, egyre nagyobbnak érezte a nyomást, hogy elárulja, kiről beszélt, amikor felidézte, mi történt vele 18 éves korában. "Az utóbbi időben nagyon sok ember állt ki mellettem, és adott erőt, mesélte el a hasonlóan szörnyű történetét. Úgy érzem, hogy tartozom nekik azzal, hogy fölvállalom és kimondom ezt a nevet.

Az illető Marton László, a Vígszínház egykori igazgatója, rendező és egyetemi tanár."

A színésznő a Weinstein-ügy nyomán írta le hétvégén a saját történetét. Azt állította, hogy egy neves rendező előbb meghívta, hogy nézzen meg egy próbát, majd kocsikázni vitte egy középkorú barátjával. "A Margit hídnál – sosem feledem a képet – oldalra nézek, látom a parlamentet, és előttem a nagyrendező térdel a kocsiülésen, letolt sliccel, pici löttyedt hímtagja limbál a szemem előtt, "Puszild meg!" – hallom az instrukciót." A másik férfi közben a jelenlétében elégítette ki magát.

Megkerestük az ügyben Marton Lászlót, a telefonja azonban nem kapcsolható. A Vígszínháznak is elküldtük a kérdéseinket.

Marton László © MTVA / Zih Zsolt

(via Fidelio)